মুখ্য মন্ত্ৰী সৰ্বানন্দ সোণোৱালে শনিবাৰে গুৱাহাটী মহানগৰীৰৰ এখন আগশাৰীৰ হোটেলত উত্তৰ পূৰ্বাঞ্চলৰ বাবে ৰাজস্থান পত্ৰিকাৰ 'Dailynews360.com' নামৰ এটি নতুন ৱেবছাইট মুকলি কৰে।
এই উপলক্ষে ৰাজস্থান পত্ৰিকাৰ 'কি নোট' কাৰ্যসূচীত অংশ গ্ৰহণ কৰি প্ৰদান কৰা ভাষণত মুখ্য মন্ত্ৰী সোণোৱালে কয় যে ৰাজস্থান পত্ৰিকা গ্ৰুপে উত্তৰ পূৰ্বাঞ্চলক বিশেষ স্থান দিয়াৰ বাবে গ্ৰহণ কৰা পদক্ষেপ অতিশয় আদৰণীয় আৰু ইয়ে আমাৰ নতুল প্ৰজন্মক আগুৱাই নিয়াৰ উপৰি আঞ্চলটোৰ এখন প্ৰতিচ্ছবিও দেশবাসীয়ে জানিবলৈ সক্ষম হ'ব।
ভাষণ প্ৰসংগত মুখ্য মন্ত্ৰী গৰাকীয়ে সামাজিক জীৱনগাঁথাক অধিক উত্তৰণমুখী কৰাৰ ক্ষেত্ৰত সংবাদ মাধ্যমে বিশেষ ভূমিকা গ্ৰহণ কৰিব পাৰে বুলি উল্লেখ কৰি জনসাধাৰণক ধনাত্মক দিশসমূহৰ প্ৰতি আগ্ৰহান্বিত কৰি তোলাটো অতি প্ৰয়োজন বুলি কয়। লগতে এই ক্ষেত্ৰত সংবাদ মাধ্যমে পৰিৱেশ নিৰ্মাণ কৰিব লাগিব বুলিও কয়।
আজিৰ অনুষ্ঠানটোত ৰাজস্থান পত্ৰিকা গ্ৰুপৰ পৰিচাল সঞ্চালক নিহাৰ কোঠাৰী, ডেপুটি এডিট'ৰ ভূৱনেশ জৈন প্ৰমুখ্যে সংবাদ মাধ্যমৰ লগত জড়িত ব্যক্তি সকল উপস্থিত থাকে।
বিশ্বকাপত অংশগ্ৰহণ কৰা দেশৰ ফুটবলাৰসকলৰ পৰিয়ালক ভাবুকি দিছে ইৰানে!
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
